﻿RADU DĂESCU (partea a treia) „Să-ţi spun cum am cunoscut-o pe maică-ta Lucra la ghişeu, la CEC Îl ştiam deja pe taică-tău, din Ministerul de finanţe El era un adevărat funcţionar de minister, ein echter Beamter, eu, cum mă ştii, eram un artist, mai boem, mai neserios, mai liber, mai puţin rigid Taică-tău, o-ho, erau destul de … destul de bou Ha, ha! Era admirabil, te rog să mă crezi Dar poate în Germania, nu la noi La nemţi conştiinciozitatea şi fidelitatea sunt nişte virtuţi La noi, mă rog, la noi sunt semnul pe frunte, marca pentru toţi isteţii că eşti o vacă bună de muls Bietul taică-tău, aşa frumos, înalt, suplu, deştept, manierat cum era, era fraierul tuturor, prin definiţie Toţi îl fentau, toţi îl foloseau, nimeni nu îl cruţa Toţi îşi ştergeau picioarele cu el ” „Mda, bietul de el”, adăugă după o pauză Radu Dăescu, oarecum melancolic, „toţi îl exploatau ” „Dragul de el!” Faptul că Radu Dăescu vorbea de tata la trecut mă scotea din sărite Şi că îl complimenta condescendent, mă înfuria la culme Mă stăpâneam însă, fumând mai mult Deloc nu sesizam contradicţia că eu însumi aveam despre tata o părere execrabilă şi că, spre deosebire de Radu Dăescu, nu îl vedeam nici frumos, nici înalt, nici suplu, nici deştept şi nici manierat – ci, pur şi simplu, bou: un adult ca toţi adulţii, adică un bou „Revin însă la maică-ta”, spuse Radu Dăescu „Aveam o treabă de rezolvat la CEC şi, cum ştiam că ea lucrează la ghişeu, am venit cu o pilă din partea lui taică-tău, care, fireşte, nu pusese nici una Am minţit-o din prima clipă, iar ea m-a plăcut imediat Am ştiut asta din prima clipă Să nu mi-o iei în nume de rău, dar aşa, să ştii şi tu, se petrec lucrurile Când o femeie te place, ţi se dăruie din prima clipă Ştii asta după cum îţi spune ‚mulţumesc’ când tu îi întinzi o hârtie ori după cum îţi răspunde la întrebarea cea mai anodină ‚Coborâţi la prima?’, o întrebi şi, după cum îţi răspunde, ştii dacă te vei putea culca cu ea ori nu E o chestiune de rutină să ajungi cu ea în pat, după aceea Prima clipă e hotărâtoare Suntem acceptaţi ori respinşi din prima clipă – şi fără drept de apel De ce, Dumnezeu ştie! Maică-ta m-a acceptat din prima clipă, atunci când i-am turnat prima minciună Ha, ha!” Spunând, pentru a câta oară?, acest inept „Ha, ha!”, Radu Dăescu nu mă mai privea Se uita ţintă la picioarele lui “Oglinda mamei tale eşti – şi ea în tine-şi vede prima ei splendoare” (va urma) 